Диверсификация в рамките на модула за риска от неизпълнение от страна на контрагент — Брутно капиталово изискване за платежоспособност
 Това е размерът на брутните диверсификационни ефекти, позволени при агрегирането на капиталовите изисквания за риска от неизпълнение от страна на контрагента за експозиции от тип 1 и тип 2.
 R0400/C0070
 Общо нетно капиталово изискване за платежоспособност за риска от неизпълнение от страна на контрагента
 Това е общият размер на нетното капиталово изискване (след корекцията за способността за покриване на загуби на техническите резерви) за риска от неизпълнение от страна на контрагента.
 R0400/C0080
 Общо брутно капиталово изискване за платежоспособност за риска от неизпълнение от страна на контрагента
 Това е общият размер на брутното капиталово изискване (преди корекцията за способността за покриване на загуби на техническите резерви) за риска от неизпълнение от страна на контрагента.
 Допълнителни данни относно ипотеките
 R0500/C0090
 Загуби, произтичащи от ипотечни кредити от тип 2
 Размерът на общите загуби, произтичащи от ипотечните кредити, класифицирани като експозиции от тип 2, в съответствие с член 191, параграф 13 от Делегиран регламент (ЕС) 2015/35.
 R0510/C0090
 Общо загуби, произтичащи от ипотечни кредити
 Размерът на общите загуби, произтичащи от ипотечните кредити, в съответствие с член 191, параграф 13 от Делегиран регламент (ЕС) 2015/35.
 S.26.03 — Капиталови изисквания за платежоспособност — Подписвачески риск в животозастраховането
 Общи коментари:
 Настоящият раздел се отнася за ежегодното подаване на информация за групи, обособени фондове, портфейли, за които се прилага изравнителна корекция, и останалата част.
 Образец SR.26.03 трябва да бъде попълнен за всеки обособен фонд (ОФ), всеки портфейл, за който се прилага изравнителна корекция (ПКПИК), и за останалата част. Когато обаче даден ОФ/ПКПИК включва в себе си друг ОФ/ПКПИК, фондът следва да се третира като отделни фондове. Настоящият образец се отчита за всички подфондове на съществени ОФ/ПКПИК, посочени във втората таблица на S.01.03.
 Образец SR.26.03 се прилага само по отношение на ОФ/ПКПИК от предприятия, които са консолидирани съгласно член 335, параграф 1, букви а), б) и в) от Делегиран регламент (ЕС) 2015/35, когато се използва метод 1 (метод, основан на счетоводно консолидиране), самостоятелно или в комбинация с метод 2 (метод на приспадане и агрегиране).
 Всички стойности се отчитат нетно от презастраховане и други техники за намаляване на риска.
 Стойностите — преди и след като бъдат подложени на сътресение, се попълват с размера на активите и пасивите, чувствителни към това сътресение. По отношение на пасивите оценката се извършва на най-подробното равнище, налично между договор и хомогенна рискова група (ХРГ). Това означава, че ако даден договор/ХРГ е чувствителен/-а към сътресение, като стойност, чувствителна към това сътресение, се отчита размерът на пасивите, свързани с този договор/ХРГ.
 При отчитане на равнище група трябва да бъдат спазени следните специфични изисквания:
 а)
 Настоящата информация се прилага, когато се използва метод 1, определен в член 230 от Директива 2009/138/ЕО, самостоятелно или в комбинация с метод 2, определен в член 233 от Директива 2009/138/ЕО;
 б)
 Когато се използва комбиниран метод, тази информация трябва да бъде подадена само за частта от групата, изчислена по метод 1, определен в член 230 от Директива 2009/138/ЕО.
 в)
 Тази информация не се прилага по